מוסקוביץ' 2016
אן פריו, הארץ המובטחת, 2004
קרן מור, 11.9, 2001
**אילן מוסקוביץ** (נולד ב-3 באוגוסט 1966) הוא יוצר, במאי ומפיק סרטים, מלהק, יועץ אומנותי ומורה למשחק ישראלי.

ביוגרפיה
--------

אילן מוסקוביץ' נולד וגדל בעכו, בן שני למשפחת עולים מרומניה, שעברו את תלאות מלחמת העולם השנייה. אביו מאיר היה בעל קיוסק בעכו העתיקה, סמוך לבית הקולנוע הערבי "בוסתן", ואימו אנה עבדה כאחות בבית חולים. מוסקוביץ' הוא בוגר המגמה לקולנוע של "קמרה אובסקורה - בית הספר לאמנות" (1989–1992). בשנה שלאחר סיום לימודיו עבד כמתאם ומנהל הפקה במיזמי טלוויזיה שונים, בין השאר עבד עם הבמאים דן וולמן וזאב רווח.

ב-1995 פגש את במאי הקולנוע הישראלי הבינלאומי עמוס גיתאי. מוסקוביץ' שימש כעוזרו האישי בסרטו "דברים", ומאז עד היום (2019) השניים שיתפו פעולה בעשרים ושישה סרטים, רבים מהם סרטי קולנוע באורך מלא שהוצגו בבתי הקולנוע, בכללם "אזור חופשי", "הארץ המובטחת", "עלילה", "כרמל", "קדוש", "התנתקות", "כיפור", "עדן", "קדמה", "יום יום" ו"אנה ערביה", "רבין היום האחרון" ו"רכבת קלה בירושלים" שבהם שימש מוסקוביץ' כיועץ אמנותי וכמלהק ראשי.
ארבעה מהסרטים הללו ("קדוש" (1999), "כיפור" (2000), "קדמה" (2002) ו"אזור חופשי" (2005)), השתתפו בתחרות הרשמית בפסטיבל הקולנוע בקאן. מוסקוביץ' ליהק את הסרט "אזור חופשי", עליו זכתה חנה לסלאו בפרס השחקנית הטובה בפסטיבל הקולנוע בקאן לשנת 2005.

פרט לכך מוסקוביץ' הפיק סרטי תעודה עם עמוס גיתאי, בהם "תפוז", "זירת הרצח", "יומן גולן", "מילים", וכן מיצב וידאו שהוצג במוזיאון הרצליה ובמשכן לאמנות על שם חיים אתר, עין חרוד "הדיור הציבורי של שנות החמישים".

במקביל לעבודתו עם עמוס גיתאי, הקים בשנת 1997 את חברת ההפקות "סינמקס" יחד עם הבמאי דייוויד נוי והצלם יורם עברי, בה הפיק מספר סרטים ביניהם: "אפרסק", "ועכשיו מה?" ו"ארלקינו - מאחורי המסכות".

בשנת 2001 הפיק יחד עם איש התקשורת והעיתונאי דוד גלבוע מספר פרסומות וסרטי תדמית, ביניהם לבנק הפועלים, המשרד להגנת הסביבה, שח"ל, חברת המכוניות פורד והמגבית היהודית המאוחדת.

בשנת 2003, ייסד יחד עם במאי התיאטרון אבי מלכה, את "אימפרו" - הסטודיו למשחק בקולנוע וטלוויזיה. בשנת 2008, הפיק את הסרט העלילתי "לאן נעלם משה אבגי?" בבימויו של אבי מלכה - הסרט הראשון באורך מלא, שהופק על ידי בית ספר למשחק בישראל, ושכל התפקידים המרכזיים בו מגולמים על ידי תלמידי השנה השלישית של הסטודיו.

ב-2009 הפיק את הסרט התיעודי "השגרירים" בבימויו של טל אגסי עבור ערוץ 8.
ביחד עם ערן פז הפיק את הסרט התיעודי "ירמיהו" בבימויו של פז. הסרט זכה בפרס הבימוי לסרט התיעודי בפסטיבל ירושלים 2010.

בשנת 2013 יחד עם דן ברונפלד ביים והפיק עבור ערוץ 8 את הסרט "סיפור אפולוני" העוסק באדם שבחר לחיות בשולי החברה ומתגורר מזה כארבעים שנה במערה. הסרט השתתף בפסטיבלי קולנוע תיעודי רבים ברחבי תבל: AFI Docs, סילברדוקס וFull Frame וכן בפסטיבל ירושלים, גוואנגז'ו סין וכן בפסטיבל סלוניקי ביוון.

מוסקוביץ' ביים את הסרט התיעודי "ניקוי אורוות", העוסק בעיר הולדתו עכו.

בשנת 2017 הפיק את סרט הקולנוע "אוויר קדוש" בבימויו של שאדי סרור. הסרט מספר על צעיר ערבי מנצרת, שאינו מצליח להגיע לכדי סיפוק ומימוש ומחליט למכור אוויר קדוש בבקבוקים לצליינים המגיעים לביקור בארץ הקודש. הסרט השתתף בתחרות הרשמית בפסטיבל הסרטים טרייבקה בניו יורק ובעוד עשרות פסטיבלים ברחבי העולם. הסרט זכה בפרס מטעם תא מבקרי הקולנוע הבינלאומי ע"ש פיפרסקי בפסטיבל הסרטים בירושלים. הסרט נרכש להפצה בארצות הברית על ידי חברת ההפצה סמואל גולדווין ונמכר לשידור באמזון פריים ארצות הברית.

ב-2015 ליהק את סרט הקולנוע "רבין היום האחרון", בבימויו של עמוס גיתאי. הסרט מתאר את הנסיבות שהובילו לרצח יצחק רבין. הסרט השתתף בתחרות הרשמית בפסטיבל הסרטים של ונציה 2015, כמו גם בפסטיבל הסרטים הבינלאומי בטורונטו, 2015.

בשנת 2018 היה היועץ האמנותי והמלהק של הסרט "רכבת קלה בירושלים" סרטו של עמוס גיתאי שהשתתף בפסטיבל ונציה.

כיום עובד (2019) על "איש החזיר", סרט תיעודי בבימויו בהפקה בריטית שיעסוק במגדל חזירים מתבודד בגבול אנגליה-ווילס. סרט זה הוא השלישי בטרילוגיה של סרטים אותם הפיק וביים, העוסקים בדמויות החיות בשולי החברה.

מוסקוביץ' עבד עם השחקנים הישראלים מוני מושונוב, יעל אבקסיס, חנה לסלאו, משה איבגי, חנה מרון, קרן מור, יוסף אבו ורדה, ג'וליאנו מר, רונית אלקבץ, אסי דיין, ליא קניג, שמואל קלדרון, לירון לבו, אורי קלאוזנר ועמוס לביא.
הוא עבד עם השחקנים הבינלאומיים ז'אן מורו, ז'ולייט בינוש, נטלי פורטמן, כרמן מאורה (המשחקת בסרטיו של אלמודובר), סמנתה מורטון, אן פריו (" ניקיטה"), חנה שיגולה ורוזמונד פייק.

אילן מוסקוביץ נשוי לעורכת הדין ארפי שוטיגיאן; הוא אב לשלוש בנות.

פילמוגרפיה
----------

| שנה | סרט | פרטים | במאי | תפקיד | מידע נוסף |
| --- | --- | --- | --- | --- | --- |
| 1995 | זיכרון דברים | עלילתי באורך מלא | עמוס גיתאי | ליהוק |  |
| 1996 | זירת הרצח | סרט תיעודי המשלב אלמנטים עלילתיים, 80 דק' | עמוס גיתאי | מפיק |  |
| 1996 | מילים | סרט תיעודי, 90 דקות | עמוס גיתאי | מפיק |  |
| 1996/7 | יומן גולן | סרט תיעודי בשני חלקים, 90 דק', | עמוס גיתאי | מפיק | בתמיכת שידורי קשת |
| 1997/8 | יום יום | עלילתי באורך מלא | עמוס גיתאי | מפיק בפועל | בתמיכת קרן הקולנוע הישראלי |
| 1998 | תפוז | סרט תיעודי, 57 דק' | עמוס גיתאי | מפיק | בתמיכת הקרן החדשה לקולנוע וטלוויזיה |
| 1998 | ועכשיו מה? | דרמה 51 דק', סופר 16 מ"מ | דייוויד נוי | מפיק | שודר במסגרת "הראשון בדרמה". בתמיכת ICP |
| 1999 | קדוש | סרט עלילתי באורך מלא | עמוס גיתאי | יועץ אומנותי ומלהק | השתתף בתחרות הרשמית בפסטיבל קאן 1999 |
| 1999 | הדיור הציבורי של שנות ה-50 | מיצב וידאו בנושא ארכיטקטורה, 65 דק' | עמוס גיתאי | מפיק, צלם |  |
| 2000 | כיפור | סרט עלילתי באורך מלא | עמוס גיתאי | יועץ אומנותי ומלהק | השתתף בתחרות הרשמית בפסטיבל קאן 2000 |
| 2000 | ארלקינו - מאחורי המסכות | סרט תיעודי, 54 דק' | דייוויד נוי | מפיק | בתמיכת הקרן החדשה, שודר ביס דוקו |
| 2001 | עדן | סרט עלילתי באורך מלא | עמוס גיתאי | יועץ אומנותי ומלהק | השתתף בתחרות רשמית בפסטיבל ונציה 2001 |
| 2001 | 11.9 | סרט קצר 11 דקות ו-9 שניות | עמוס גיתאי | יועץ אומנותי ומלהק |  |
| 2002 | קדמה | סרט עלילתי באורך מלא | עמוס גיתאי | יועץ אומנותי ומלהק | השתתף בתחרות הרשמית בפסטיבל קאן 2002 |
| 2003 | עלילה | סרט עלילתי באורך מלא | עמוס גיתאי | יועץ אומנותי ומלהק | השתתף בתחרות רשמית בפסטיבל ונציה 2003 |
| 2003 | אפרסק | דרמה, 50 דקות | דייוויד נוי | מפיק | בתמיכת שידורי קשת וקרן מקור |
| 2004 | הארץ המובטחת | סרט עלילתי באורך מלא | עמוס גיתאי | יועץ אומנותי ומלהק | השתתף בתחרות רשמית בפסטיבל ונציה 2004 |
| 2005 | אזור חופשי | סרט עלילתי באורך מלא | עמוס גיתאי | יועץ אומנותי ומלהק | זוכה פרס השחקנית בפסטיבל קאן 2005 (חנה לסלאו) |
| 2007 | התנתקות | סרט עלילתי באורך מלא | עמוס גיתאי | ליהוק |  |
| 2008 | לכל אחד הקולנוע שלו | סרט קצר 3 דקות | עמוס גיתאי | ליהוק |  |
| 2009 | מלחמת בני האור בבני החושך |  | עמוס גיתאי | יועץ ליהוק |  |
| 2009 | לאן נעלם משה איבגי? | סרט עלילתי באורך מלא | אבי מלכה | מפיק | בתמיכת קרן הקולנוע הישראלי |
| 2009 | כרמל | סרט עלילתי באורך מלא | עמוס גיתאי | ליהוק |  |
| 2009 | השגרירים | סרט תיעודי | טל אגסי | מפיק | בתמיכת ערוץ 8, הקרן החדשה לקולנוע וטלוויזיה |
| 2010 | ירמיהו | סרט תיעודי | ערן פז | מפיק | בתמיכת קרן רבינוביץ', פרס הבימוי לסרט התיעודי פסטיבל הקולנוע ירושלים 2010 |
| 2012 | ספר עמוס | סרט קצר, 12 דקות | עמוס גיתאי | ליהוק |  |
| 2013 | סיפור אפולוני | סרט תיעודי | אילן מוסקוביץ', דן ברונפלד | במאי, מפיק | בתמיכת ערוץ 8 והקרן החדשה |
| 2013 | אנה ערביה | סרט עלילתי באורך מלא | עמוס גיתאי | ליהוק |  |
| 2015 | רבין היום האחרון | סרט עלילתי באורך מלא | עמוס גיתאי | יועץ אומנותי ומלהק | תחרות הרשמית פסטיבל ונציה, 2015 |
| 2017 | אוויר קדוש | סרט עלילתי באורך מלא | שאדי סרור | מפיק | השתתף בתחרות הרשמית פסטיבל טרייבקה ניו יורק, 2017 |
| 2018 | רכבת קלה לירושלים |  | עמוס גיתאי | מלהק ויועץ אמנותי | הסרט זכה בפרס יונימד בפסטיבל ונציה 2018 |

קישורים חיצוניים
----------------

ויקישיתוף מדיה וקבצים בנושא **אילן מוסקוביץ'** בוויקישיתוף
* 

* אתר האינטרנט הרשמי של אילן מוסקוביץ' (באנגלית)

* אילן מוסקוביץ', במיזם "אישים" לתיעוד היצירה הישראלית

* אילן מוסקוביץ', במסד הנתונים הקולנועיים IMDb (באנגלית)

* אילן מוסקוביץ', באתר "אידיבי", מאגר הידע העברי לקולנוע ישראלי ועולמי

* אילן מוסקוביץ', באתר ספר הקולנוע הישראלי
* שאלות ותשובות עם אילן מוסקוביץ' על "סיפור אפולוני", באתר מכון הסרטים האמריקאי, 10 ביוני 2014
* "סיפור אפולוני", באתר הקרן החדשה לקולנוע וטלוויזיה
* ביקורת על "סיפור אפולוני", באתר Next Projection
* ערן סבאג, ריאיון עם אילן מוסקוביץ' ודן ברונפלד, בתוכנית הרדיו "חיים של אחרים", גלי צה"ל, 28 באוגוסט 2013
* "אוויר קדוש", באתר קרן הקולנוע הישראלי
* ריאיון עם שאדי סרור ואילן מוסקוביץ', באתר PodBean‏, 30 בנובמבר 2017
* ג'ייק גולדווסר, שאדי סרור ואילן מוסקוביץ' משוחחים על "אוויר קדוש" בבירת ישראל הערבית, באתר Cinema Escapist‏, 21 בנובמבר 2017
* קארן ברנאדלו, ריאיון: שאדי סרור ואילן מוסקוביץ' משוחחים על אוויר קדוש, באתר Shock Ya‏, 15 בפברואר 2018
* שרי לינדן, 'אוויר קדוש': סקירת סרט טריבקה 2017, באתר הוליווד ריפורטר, 20 באפריל 2017
* אתר למנויים בלבד נירית אנדרמן, הבמאי שגייס את שלוש הדתות לעזרתו, באתר הארץ, 1 בפברואר 2016
* אמיר בוגן, אוויר קדוש בשמי טרייבקה, באתר ynet‏, 24 באפריל 2017
* עינת ויצמן, לכבוש את ההר, ערב רב המגזין לאמנות, תרבות וחברה
* מרב יודילוביץ', לכישרון אין שפה, באתר ynet‏, 22 במאי 2005
* הסרט "ירמיהו" (אורכב 14.04.2020 בארכיון Wayback Machine), באתר פרויקט קולנוע
* הסרט "השגרירים", באתר הקרן החדשה לקולנוע וטלוויזיה

|  |  |
| --- | --- |
| בקרת זהויות עריכת הנתון בוויקינתונים | 
* GND: 1061895424
* VIAF: 311667063
* WorldCat: viaf-311667063

 |